SCC บวก 3% โบรกฯ แนะเป้า 484 บ. รับผลดีเกณฑ์ฟรีโฟลตใหม่-เก็งฯ ไตรมาส 1 กำไรทะลุหมื่นลบ.
SCC บวก 3% โบรกฯ แนะเป้า 484 บ. รับผลดีเกณฑ์ฟรีโฟลตใหม่-เก็งฯ ไตรมาส 1 กำไรทะลุหมื่นลบ. ล่าสุอยู่ที่ 400 บาท บวก 11 บาท หรือ 2.83% มูลค่าซื้อขาย 1.45 พันล้านบาท
SCC บวก 3% โบรกฯ แนะเป้า 484 บ. รับผลดีเกณฑ์ฟรีโฟลตใหม่-เก็งฯ ไตรมาส 1 กำไรทะลุหมื่นลบ. ล่าสุอยู่ที่ 400 บาท บวก 11 บาท หรือ 2.83% มูลค่าซื้อขาย 1.45 พันล้านบาท
9 เม.ย. 2564

ผู้สื่อข่าวรายงานว่า ราคาหุ้น บริษัท ปูนซิเมนต์ไทย จำกัด(มหาชน) หรือ SCC ล่าสุด ณ เวลา 10.39 น. อยู่ที่ 400 บาท บวก 11 บาท หรือ 2.83% สูงสุดที่ 402 บาท ต่ำสุดที่ 394 บาท ด้วยมูลค่าการซื้อขาย 1.45 พันล้านบาท

ทั้งนี้ ราคาหุ้น SCC ปรับตัวขึ้น คาดนักลงทุนเข้าซื้อเก็งกำไร จากแนวโน้มผลการดำเนินงานในช่วงไตรมาส 1/64 จะเติบโตขึ้นทั้งเมื่อเทียบจากปีก่อน และเมื่อเทียบจากไตรมาสก่อน
โดย บล.เคจีไอ (ประเทศไทย) ระบใบทวิเคราะห์ แนะนำ “ซื้อ” และขยับไปใช้ราคาเป้าหมายปี 2565 ที่ 484 บาท มองว่า SCC เป็นหนึ่งในหุ้นที่จะได้ประโยชน์มากที่สุดจากการที่ตลาดจะนำเกณฑ์การคำนวณมูลค่าตลาดของหุ้นโดยนำสัดส่วนของ free float มาร่วมพิจารณาด้วย เพราะ SCC มีสัดส่วน free float สูงถึง 66.1% ซึ่งจะทำให้มีน้ำหนักในการคำนวณดัชนีมากขึ้น
นอกจากนี้คาดว่ากำไรสุทธิของ SCC ในไตรมาส 1/64 จะอยู่ที่ 1.15 หมื่นล้านบาท (เพิ่มขึ้น 65.4% เมื่อเทียบจากปีก่อน และเพิ่มขึ้น 43.3% เมื่อเทียบจากไตรมาสก่อน โดยการเพิ่มขึ้นเมื่อเทียบจากปีก่อน เป็นผลมาจาก spread ของเคมีภัณฑ์(HDPE,PP และ PVC) ดีขึ้น และมีกำไรจากสต็อก 1.3 พันล้านบาท (จากที่ขาดทุนจากสต็อก 1.1 พันล้านบาทในไตรมาส 1/63 ) ในขณะเดียวกันกำไรที่เพิ่มขึ้นเมื่อเทียบจากไตรมาสก่อนจะเป็นเพราะปริมาณยอดขาย polyolefin เพิ่มขึ้น (เนื่องจากไม่มีการปิดซ่อมบำรุงโรงงาน) และผลการดำเนินงานของ SCGP ดีขึ้นเล็กน้อยจากการรวม SOVI และ Go-Pak เข้ามาในงบรวมของบริษัท ทั้งนี้คาดว่ากำไรสุทธิในไตรมาส 1/64 ของ SCC จะคิดเป็น 30.5% ของประมารการกำไรปีนี้ของบล.เคจีไอ (ประเทศไทย)